Knut Inge Riksen

Knut Inge Riksen (født 26. februar 1940 i Sandnessjøen) er en norsk filosof med to doktorgrader. Han har vokst opp i Oslo og hadde det meste av sitt yrkesaktive liv i Horten hvor han var lektor på Horten videregående skole (gymnas). Han er cand.philol. med hovedfag i tysk i fra Universitetet i Oslo i 1975.

Han disputerte i 1998 for sin første doktorgrad på Universitetet i Oslo og det Det humanistiske fakultet. Hans avhandling for dr.philos.-graden har tittelen - Im Anfang war die Scham - I begynnelsen var skammen med undertittelen Eine europäische Perspektive auf das Schamgefühl und das Ethische. Avhandlingen er ment som et bidrag til å rehabilitere skammen som en siviliserende kraft i mennesket. Hans avhandling fikk atskillig presseomtale, noe som også skyldtes at den kom samtidig med Verdikommisjonen sin rapport.  Knut Inge Riksen har i ettertid hatt en rekke artikler og intervjuer i nasjonale aviser og tidsskrifter hvor skam har vært tema. 

I 2019 disputerte han for sin andre doktorgrad ved Det teologiske fakultet (UiO) med temaet Emmanuel Levinas: Ein ethisches Leben in Kontexten Oder: Menschliche Existenz und die Idee der Heiligkeit: Die selbstherrliche Vernunft versus das Denken der Alterität.  Han ble kreert til dobbelt doktor i juni 2019.

Bibliografi 
 
 Fy skam deg, Luthersk kirketidende Vol. 139 Nr. 15, 2004
 Uten skam, ingen moral, Tidsskrift for Den norske Lægeforening, 119: 1096-9, 1999
 Skam : perspektiver på skam, ære og skamløshet i det moderne'', Trygve Wyller (red), Fagbokforlaget, 2001

Referanser 

Norske filologer
Norske filosofer
Personer fra Horten kommune